Jyllandsposten, 1839-07-09
J Nr. 279 af Hippologische Blatter, har en Forfatter skildret den ringe Nytte, der stiftes ved Heste Væddeløb for Bønderne; dog torde man vel som langt skadeligere betegne de til Skue=Præmier anvendte Penge. Thi ved disse Væddeløb seer man dog paa Præstationer, og den Hest, som faaer Prisen, har dog i Gierningen i een Henseende viist sine Fortrin for de andre Concurrenter. Men hvad viser det ved et Skue udmærkede Dyr, som kan sættes i Ligning hermed, Bringe Væddeløb med Bønderheste Hesteavlen ingen Nytte, kan dette vist med langt mere Ret siges om Dyrskuet, i det mindste sikkert om Priistilkjendelser for Heste efter det blotte Skue uden Præstationer. Vi ville hermed ingenlunde nægte Nytten af Dyr skue i Almindelighed; vi indrømme ogsaa, at Skue Commissionerne have en god Maalestok, som de kunne anlægge ved andre Dyrs Bedømmelse, kun ei ved Heste. Saaledes kan man ved Faar, hvor det kommer an paa Uldens Fiinhed eller Mængde, efter disse Egenskaber tilkjende et Dyr Præmie. Ved Køer kan Melkerigheden, ved Sviin, Oxer, Beder osv. Vægten, de som Fedeqvæg holde, tjene til Maalestok. Men hvilken Maalestok anlægge de Commissioner, som uddeele Præmier for Heste efter Skuet, Er det for meget sagt, at man herved som Maalestok undertiden ogsaa har antaget Kjødrighed, fiin Haar, et smukt lidet Hoved, thi at man af et Væsens Ydre ei kan erkiende dets indre Kraft, have alt David og Goliath beviist, og intet Menneske vædder nu meer paa en stor, stærk, med Kjød beladt, af Staldmod overmodig Hest, naar det kommer an paa Udholdenhed; ingen Officeer vil vælge en saadan til Brug i Feldten, uden først at have sat sig paa den. J Frankrig er man alt forlængst kommet efter, at Priis=Uddelingerne for Heste efter Skuet er at bortødsle Pengene. Huzand anfører i sit 1829 udkomne Skrift: "des haras domestiques, at flere Skue=Commissairer have foreslaaet, ved Skue=Præmierne at anvende Lodtrækning. Ofte har jeg seet dem i stor Forlegenhed, og en af dem, Mr. Colard, Maire i Cherbourg, sagde mig: "Jeg saae meget hellere, at naar først Valget af de tilsyneladende bedste Hopper var gjort, man da vilde trække Lod om, hvo der skulde have Præmierne; paa denne Maade foraarsagede vi ikke Utilfredshed og Modløshed, fordi den, som Jntet fik, kunde holde sig til Skjabnen og haabe, at den vilde være ham gunstigere en anden Gang. Nogle Præmier af mindre Værdi, ligeledes bestemte ved Lodtrækning, forde udstødte Hopper, vilde bevirke, at saa omtrent Hvermand nogenlunde blev tilfredsstillet og besluttede at komme igjen næste Aar." Dette er ogsaa meget naturligt, naar man betænker, hvormegen Jndflydelse Smagen har ved en saadan Præmie-Uddeling blot efter Skuet. Enhver anden Maade, at prøve en Hest eller en heel Race paa, vilde derfor aabenbart være at foretrække for Skuet. Man antage nu som Maalestok Riden, Kjøren, Bæren, Hurtighed eller Udholdenhed paa fri Bane. At man for det blotte Løb foretrækker Prøven ved Steeple-Chase, og for denne et virkeligt Jagt ridt, kan være meget rigtigt; men de simple Løb ere dog at foretrække for saavidt som man ved dem tidligst erfarer, hvad der er ved en Hest; da man, ved en fornuftig Behandling kan lade en tvaarig Hest løbe paa et kort Maal med en let Vægt, naar den har staaet Training; men ingenlunde kan man prætendere, at den skal løbe Steeple Chase, eller drage en svær Last. Men det Værste er, at Kortsynede lade sig forlede til at betragte slige, efter det blotte Skue høitstillede Dyr, som fortrinlig skikkede til Avl. Man glemme ei, at der ved de Gamles olympiske, nemeiske, pythiske &c. Lege, aldrig blev uddeelt Priser efter Skuet, efter ydre Former, men alene for de ved Præstationer udmærkede Seirende. Ei heller har man nogensinde hørt, at Araberne, hvis Heste endog af Mange ansees som Jdealer i enhver Henseende, opdrætte dem efter Skue=Principier. Efter Fyrst Pücklers Beretning tillægge de tvertimod ogsaa af Heste, som ere behæftede med Feil, vel at mærke naar de have udmærket sig ved særdeles Præstationer. Men desuagtet ville vi dog ikke aldeles forkaste et efter fornuftige Principer ledet Dyrskue, navnligen med Hensyn til Udvexling af Jdeer. Det er tilvisse interessant, at stille udmærkede Exemplarer af forskjellige Racer, saavel saadanne, som ere fremkomne af Reen avl, som af Krydsning, i forskjellige Generationer, i forskjellige Stadier af Forædling, lige over for hinanden. Men vil man uddeele Præmier, saa gjøre man det efter andre Principer end efter det blotte Skue. Man tilkjende Stodhingste Præmier, efter hvilke fortrinligt Afkom er forhaanden; Følhopper, som i en Række af Aar have bragt gode Føl; men ikke Dyr, som i ingen Henseende have lagt nogenslags Dygtighed for Dagen. En liden Oplysning.